Document ID: 32005D0742

KOMISIJOS SPRENDIMAS
2005 m. spalio 19 d.
iš dalies keičiantis Sprendimą 2003/858/EB dėl teritorijų, iš kurių leidžiama importuoti tam tikras gyvų žuvų rūšis, jų kiaušinėlius ir lytines ląsteles, skirtas ūkininkavimui Europos bendrijoje (EB), sąrašo
(pranešta dokumentu Nr. C(2005) 3964)
(Tekstas svarbus EEE)
(2005/742/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1991 m. sausio 28 d. Tarybos direktyvą 91/67/EB dėl gyvūnų sveikatos reikalavimų, reglamentuojančių akvakultūros gyvūnų ir jų produktų teikimą į rinką (1), ypač į jos 19 straipsnio 1 dalį,
kadangi:
(1)
2003 m. lapkričio 21 d. Komisijos sprendimu 2003/858/EB dėl veterinarijos sąlygų ir sertifikavimo reikalavimų importuojamoms gyvoms žuvims, jų kiaušinėliams ir lytinėms ląstelėms, skirtoms ūkininkavimui ir akvakultūros kilmės gyvoms žuvims ir jų produktams, skirtiems vartoti žmonėms, nustatymo (2) sudaromas trečiųjų šalių arba jų teritorijos dalių, iš kurių valstybėms narėms leidžiama importuoti gyvas žuvis, jų kiaušinėlius ir lytines ląsteles, skirtas ūkininkavimui Bendrijoje, sąrašas.
(2)
Dėl pastabos „tik karpiams“, įtrauktos į Sprendimo 2003/858/EB I priedo lentelę buvo skirtingai interpretuojamas sprendimo taikymas. Siekiant aiškumo, ši pastaba turėtų būti patikslinta taksonomijos požiūriu, kad būtų pasiektas sprendimo tikslas.
(3)
Reikėtų supaprastinti I priedo lentelę, siekiant išvengti pavyzdiniuose sertifikatuose išdėstytų reikalavimų pakartojimo.
(4)
Todėl reikėtų atitinkamai iš dalies pakeisti Sprendimą 2003/858/EB.
(5)
Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2003/858/EB I priedas pakeičiamas šio sprendimo priedo tekstu.
2 straipsnis
Šis sprendimas skirtas valstybėms narėms.
Priimta Briuselyje, 2005 m. spalio 19 d.

Labels: 3
5
6